K včerajšiemu dňu 13.12.2016 odvolal primátor mesta Žilina Igor Choma mimoriadnu situáciu, ktorá vznikla na ulici Bratislavská v Žiline v súvislosti s požiarom jednej z bytoviek.
V utorok 18. októbra 2016 došlo vo večerných hodinách na Bratislavskej ulici v Žiline k požiaru bytovky. Museli evakuovať 11 rodín (cca 120 ľudí) a mesto im poskytlo krízové ubytovanie v neďalekej telocvični Základnej školy na Hollého ulici. Okrem ubytovania mali zabezpečenú aj stravu 3 x denne a mestu sa podarilo zohnať i postele.